open-index/open-wikipedia-markdown huggingface dataset:
যিশুর স্বর্গারোহণ

**যিশুর স্বর্গারোহণ** হলো খ্রিস্টান ধারণা। নূতন নিয়মে প্রাপ্ত এই ধারণা অনুসারে, যিশুর পুনরুত্থানের ৪০ দিন পর তিনি তার শিষ্যদের উপস্থিতিতে সশরীরে স্বর্গে গমন করেন। বাইবেলের উপাখ্যান অনুসারে, এক দেবদূত প্রত্যক্ষদর্শী শিষ্যদের জানান, যেমনভাবে যিশু স্বর্গে আরোহণ করলেন, ঠিক তেমনভাবেই তিনি দ্বিতিয়বার পৃথিবীতে নেমে আসবেন।

প্রামাণ্য সুসমাচারগুলিতে যিশুর স্বর্গারোহণের দুটি সংক্ষিপ্ত বর্ণনা পাওয়া যায়: লুক-লিখিত সুসমাচার (২৪: ৫-৫৩) ও মার্ক-লিখিত সুসমাচার (১৬: ১৯)। ‘প্রভু যিশুর প্রেরিত শিষ্যদের কার্যবিবরণী’ পুস্তকে (১: ৯-১১) যিশুর স্বর্গারোহণের একটি অধিকতর বিস্তারিত বিবরণ পাওয়া যায়।

নাইসিন ধর্মমত ও প্রেরিতদের ধর্মমতে যিশুর স্বর্গারোহণের কথা বলা হয়েছে। এই স্বর্গারোহণের তাৎপর্য এই যে, এই মতবাদের মাধ্যমে যিশুর মানবতার স্বর্গে আরোহণের উপর গুরুত্ব আরোপিত হয়েছে। ইস্টারের ৪০ দিন পর (এই দিনটি বৃহস্পতিবার) স্বর্গারোহণ উৎসব অনুষ্ঠিত হয়। এটি খ্রিস্টান বর্ষপঞ্জির অন্যতম প্রধান উৎসব। আনুমানিক খ্রিস্টীয় ৪র্থ শতাব্দীর শেষার্ধে চালু হওয়া এই উৎসব অত্যন্ত জনপ্রিয়। যিশুর স্বর্গারোহন সুসমাচারে উল্লিখিত যিশুর জীবনের প্রধান পাঁচটি উল্লেখযোগ্য ঘটনার অন্যতম (অন্যগুলি হল দীক্ষা, রূপান্তর, ক্রুশারোহণ ও পুনরুজ্জীবন)।

৬ষ্ঠ শতাব্দীর মধ্যে খ্রিস্টান শিল্পকলায় স্বর্গারোহণের চিত্র অঙ্কিত হতে শুরু হয়। ৯ম শতাব্দী থেকে গির্জার চূড়ায় স্বর্গারোহণের দৃশ্য প্রদর্শিত হতে শুরু করে। 

## তথ্যসূত্র

## আরও পড়ুন
* 

## বহিঃসংযোগ
* Catholic Encyclopedia: Ascension
* The Ascension of the Lord S. V. Bulgakov, *Manual for Church Servers* (theology and symbolism of the Feast)
* The Chapel of the Ascension Studium Biblicum Franciscanum, Jerusalem
* Chapel of the Ascension, Jerusalem Detailed description, history and photos
* Convent of the Ascension  Jerusalem Mission, Russian Orthodox Church

বিষয়শ্রেণী:প্রভু যিশুর প্রেরিত শিষ্যদের কার্যবিবরণী
বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টধর্ম ও ইসলাম
বিষয়শ্রেণী:ইস্টারটাইড
বিষয়শ্রেণী:সুসমাচারের পর্যায়
বিষয়শ্রেণী:স্বর্গে জীবিত প্রবেশকারী
পালাইয়া জুম্মা পল্লী

**পালাইয়া জুম্মা পল্লী** ()  বা পল্লী কাদাই পাল্লি  বিশ্বের চতুর্থ প্রাচীনতম মসজিদ এবং ভারতে প্রথম মসজিদ হিসেবে মনে করা হয়। এই মসজিদের ১০০০ বছরের ইসলামী ঐতিহ্য আছে । ইসলামী সংস্কৃতির জন্য পরিচিত এই মসজিদটি  তামিল নাড়ু দক্ষিণ রাজ্যের একটি প্রাচীন বন্দর শহর কিলাকারাই এ অবস্থিত। এটা ৬২৮-৬৩০ খ্রিস্টাব্দে নির্মিত হয়েছিল এবং ১০৩৬ খ্রিস্টাব্দে এর পুনর্নির্মাণ করা হয়। এই মসজিদসহ শহরের অন্যান্য মসজিদ গুলো দ্রাবিড় ইসলাম স্থাপত্যের সর্বশ্রেষ্ঠ উদাহরণ।

## ইতিহাস ও নির্মাণ
প্রাক ইসলামী যুগে মুহাম্মাদ এর সময়ে ইয়েমেনের গভর্নর বাধান (বাযান ইবনে সাসান) এর আদেশে পান্দিয়া রাজ্যে ইয়েমেনের বণিক ও বাণিজ্য ঔপনিবেশিকরা এই মসজিদ নির্মাণ করেন । পরবর্তীতে তারা দ্বিতীয় খসরুর (পারস্যের রাজা) পুত্র দ্বিতীয় কাভাধের সময় ৬২৫-৬২৮ খ্রিষ্টাব্দে ইসলাম ধর্ম গ্রহণ করেন। ১১ শতাব্দীতে শাহিদ যুদ্ধের পর মসজিদটি পুনর্নির্মিত হয়। এটা ভারতের সবচেয়ে পুরাতন মসজিদ। বাযান ইবনে সাসান, তামিম ইবনে যায়দ আল আনসারি, ইবনে বতুতা, নাগুর আব্দুল কাদির, এরভাদি ইব্রাহিম শাহিব, অটোম্যানের সুলতান মুরাদসহ  আরও অনেক  বিখ্যাত ইসলামী পণ্ডিতগন এই মসজিদে এসেছিলেন। ইবনে বতুতা তাঁর ভ্রমণ গ্রন্থে বলেন, "এটা হচ্ছে সেই জায়গা যেখানে সবচেয়ে বেশি আরব ঔপনিবেশিকরা বাস করে এবং তিনি তাদের সেখানে আরব ভূমি হিসেবে বসবাস করতে দেখে বিস্মিত হন" ।

## কাঠামো
মসজিদের বাইরে এবং ভিতর থেকে এটিকে মন্দিরের মতো দেখায়, কিন্তু স্তম্ভ বা দেয়ালে খোদাই কোন প্রতিমা নেই। এটি যে একটি মসজিদ তার একমাত্র প্রমাণ অন্যান্য মসজিদের মত দেয়ালে মিহরাব আছে যা নামাযের জন্য কিবলা দিক নির্দেশ করে। মসজিদের দেয়ালের  উপরিভাগে সম্প্রসারিত ভাস্কর্যগুলো শোভা পায় এবং উঁচু উঁচু ডিম্বগুলো মসজিদের পল্লবে দেখা যায় । মসজিদটি একটি স্বতন্ত্র স্থাপত্য কাঠামো তামিল স্থাপত্য নিদর্শন বহন করে । 

## তথ্যসূত্র

বিষয়শ্রেণী:তামিলনাড়ুর মসজিদ
বিষয়শ্রেণী:তামিলনাড়ুতে ইসলাম
বিষয়শ্রেণী:৭ম শতাব্দীর মসজিদ
বিষয়শ্রেণী:রামনাথপুরম জেলা
বিষয়শ্রেণী:প্রধান মসজিদ
বিষয়শ্রেণী:১১শ শতাব্দীর মসজিদ
বিষয়শ্রেণী:৬৩০-এ সম্পন্ন মসজিদ
লোয়ার সার্কুলার রোড সেমিট্রি

**লোয়ার সার্কুলার রোড সেমিট্রি** হল ভারতের পশ্চিমবঙ্গ রাজ্যের রাজধানী কলকাতা শহরের একটি খ্রিস্টান কবরখানা। এটি মাদার টেরিজা সরণি (পূর্বনাম পার্ক স্ট্রিট) ও আচার্য জগদীশচন্দ্র বসু রোডের (পূর্বনাম লোয়ার সার্কুলার রোড) সংযোগস্থলে অবস্থিত।

## ইতিহাস
১৮৪০ সালে লোয়ার সার্কুলার রোড সেমিট্রি প্রতিষ্ঠিত হয়। এটি এখনও চালু রয়েছে। এই কবরখানায় প্রায় ১২,০০০ সমাধি আছে। এর মধ্যে অনেক সমাধি ব্রিটিশ ইস্ট ইন্ডিয়া কোম্পানির কর্মচারীদের।

## বিশিষ্ট ব্যক্তিত্বদের সমাধি
*চার্লস ফ্রিয়ার অ্যান্ড্রুজ (মৃত্যু ১৯৪০)
* স্যার উইলিয়াম কেসমেন্ট, ব্রিটিশ আর্মি মেজর জেনারেল, ভারতের সুপ্রিম কাউন্সিলের সদস্য, মৃত্যু ১৬ এপ্রিল, ১৮৪৪
*লেসলি ক্লডিয়াস (মৃত্যু ২০১২)
*হেনরি হোভার লক
*মাইকেল মধুসূদন দত্ত (মৃত্যু ১৮৭৩)
*জুল অঁরি জ্যঁ শামবার্গ 
*হেনরি হোয়াইটলক টরেনস (মৃত্যু ১৮৫২)

## তথ্যসূত্র

## বহিঃসংযোগ
চিত্র:
*Entrance
*General view
*Graves 1 
*Graves 2

বিষয়শ্রেণী:কলকাতার সেমিট্রি
বিষয়শ্রেণী:কলকাতায় খ্রিস্টধর্ম
বিষয়শ্রেণী:১৮৪০-এ ব্রিটিশ ভারতে প্রতিষ্ঠিত
বিষয়শ্রেণী:ভারতের কবরস্থান
বেশ করেছি প্রেম করেছি

**বেশ করেছি প্রেম করেছি** ২০১৫ সালের একটি প্রণয়-মারপিটধর্মী ভারতীয় বাংলা চলচ্চিত্র। ছবিটি পরিচালনা করেছেন রাজা চন্দ এবং প্রযোজনা করেছেন যৌথভাবে শ্রী ভেঙ্কটেশ ফিল্মস এবং সুরিন্দর ফিল্মস। চলচ্চিত্রটিতে অভিনয় করেছেন জিৎ, কোয়েল মল্লিক সহ আরো অনেকে। ছবির সঙ্গীতায়োজনে আছেন জিৎ গাঙ্গুলী, বাদ পড়েন বাংলাদেশের সংগীতশিল্পী হাবিব ওয়াহিদ ও বাপ্পা মজুমদার । ১৭ই জুলাই, ২০১৫ সালে চলচ্চিত্রটি মুক্তি পায়।

## অভিনয়ে
* জিৎ - আদিত্য
* কোয়েল মল্লিক - রাই
* আরিয়ান ভৌমিক - গুরু ঘাতক
* অভিজিৎ সাওয়ান্ত
* কোয়েনা মিত্র - কাজল
* খরাজ মুখোপাধ্যায় - নেপাল দাস
* শঙ্কর চক্রবর্তী
* আশীষ বিদ্যার্থী

## সঙ্গীত

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:রাজা চন্দ পরিচালিত চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:বাংলা ভাষার মারপিটধর্মী হাস্যরসাত্মক চলচ্চিত্র
গুগল ডোমেইন নামের তালিকা

নিম্নে গুগল কর্তৃক অধিকৃত ডোমেইন নামের তালিকা প্রদর্শিত হল।

## স্থানীয় এবং আঞ্চলিক ডোমেইন সমূহ

## ইউআরএল সংক্ষেপীকরণ এবং অস্থানীয় ইউআরএল সমূহ

## তথ্যসূত্র

## বহিঃসংযোগ
* অফিসিয়াল ব্লগ
* গুগলের ইতিহাস
* গুগল সিসিটিএলডি এবং সংসৃষ্ট ভাষাসমূহ 

বিষয়শ্রেণী:গুগল
জাহাঙ্গীরনগর বিশ্ববিদ্যালয়ের উপাচার্যের তালিকা

১৯৭০ সালে ঢাকার অদূরে সাভার এলাকায় প্রতিষ্ঠিত **[[জাহাঙ্গীরনগর বিশ্ববিদ্যালয়]]** বাংলাদেশের একমাত্র আবাসিক বিশ্ববিদ্যালয়। প্রতিষ্ঠার পর এতে প্রথম উপাচার্য হিসাবে দায়িত্ব পালন করেন অধ্যাপক মফিজ উদ্দীন আহমেদ। ২০১৪ সালের ২ রা মার্চ এখানেই বাংলাদেশের পাবলিক বিশ্ববিদ্যালয়ের ইতিহাসে প্রথম নারী উপাচার্য হিসেবে অধ্যাপক ফারজানা ইসলাম নিয়োগ প্রাপ্ত হন, যিনি বিশ্ববিদ্যালয়ের ১৮ তম উপাচার্য।

## উপাচার্যবৃন্দ
১৯৭০ সালের ২৪ সেপ্টেম্বর তারিখ জাহাঙ্গীরনগর বিশ্ববিদ্যালয়ের প্রথম উপাচার্য হিসাবে নিয়োগ পান অধ্যাপক মফিজ উদ্দীন আহমেদ।

## তথ্যসূত্র

বিষয়শ্রেণী:জাহাঙ্গীরনগর বিশ্ববিদ্যালয়
মফিজ উদ্দীন আহমেদ

**অধ্যাপক ড. মফিজ উদ্দীন আহমেদ** ( - ) ছিলেন বাংলাদেশের একজন বিশিষ্ট রসায়নবিদ এবং বিশ্ববিদ্যালয় অধ্যাপক। তিনি জাহাঙ্গীরনগর বিশ্ববিদ্যালয়ের প্রথম উপাচার্য হিসেবে ১৯৭০ সালের ২৪ সেপ্টেম্বর তারিখে নিয়োগ প্রাপ্ত হন। উপাচার্যের দায়িত্ব নেয়ার পূর্বে তিনি ঢাকা বিশ্ববিদ্যালয়ের রসায়ন বিভাগের অধ্যাপক হিসেবে কর্মরত ছিলেন।

## জন্ম ও পারিবারিক জীবন

## শিক্ষাজীবন

## কর্মজীবন
তিনি ঢাকা বিশ্ববিদ্যালয়ের রসায়ন বিভাগের প্রধান ছিলেন।

## গবেষণা

## প্রকাশনা

## পুরস্কার ও সম্মাননা
বিজ্ঞান ও প্রযুক্তি বিদ্যা ক্ষেত্রে বিশেষ অবদান রাখার জন্য অধ্যাপক মফিজ উদ্দীন আহমেদকে ১৯৮৬ সালে স্বাধীনতা পুরস্কার প্রদান করা হয়।

## আরও দেখুন
* জাহাঙ্গীরনগর বিশ্ববিদ্যালয় 
* জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

## তথ্যসূত্র

## বহিঃসংযোগ
* ১৯৮৬ সালের স্বাধীনতা দিবস পুরস্কার প্রাপ্তদের বিস্তারিত।

বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
আমজাদ খান চৌধুরী

**আমজাদ খান চৌধুরী** (১০ নভেম্বর ১৯৩৯ - ৮ জুলাই ২০১৫) ছিলেন একজন বাংলাদেশী ব্যবসায়ী, শিল্প উদ্যোক্তা এবং প্রাক্তন সেনা কর্মকর্তা। তিনি দেশের অন্যতম বৃহত্তম শিল্প প্রতিষ্ঠান প্রাণ-আরএফএল গ্রুপের ব্যবস্থাপনা পরিচালক ও প্রধান নির্বাহী কর্মকর্তা ছিলেন।

## প্রারম্ভিক জীবন
আমজাদ খান চৌধুরী ১৯৩৯ সালের ১০ নভেম্বর উত্তরবঙ্গের নাটোর জেলায় জন্মগ্রহণ করেন। তার পিতার নাম আলী কাশেম খান চৌধুরী ও মাতার নাম আমাতুর রহমান। ঢাকার নবকুমার ইন্সস্টিটিউট থেকে তার শিক্ষা জীবন শুরু । পাকিস্তান মিলিটারি একাডেমি ও অস্ট্রেলিয়ান স্টাফ কলেজ থেকে তিনি স্নাতক লাভ করেন।

## কর্মজীবন
১৯৫৬ সালে তৎকালীন পাকিস্তান সেনাবাহিনীতে যোগ দেন। মেজর জেনারেল হিসেবে আমজাদ খান চৌধুরী ১৯৮১ সালে বাংলাদেশ সেনাবাহিনী থেকে অবসরে যান। ১৯৮১ সালে তিনি রংপুরে টিউবওয়েল তৈরির কারখানা হিসেবে রংপুর ফাউন্ড্রি লিমিটেড (আরএফএল) প্রতিষ্ঠা করেন। ১৯৮৫ সালে গড়ে তোলেন এগ্রিকালচারাল মার্কেটিং কোম্পানি, যার ব্র্যান্ড নাম প্রাণ।

আমজাদ খান চৌধুরী মেট্রোপলিটন চেম্বার অব কমার্স অ্যান্ড ইন্ডাস্ট্রি (এমসিসিআই), ঢাকা স্টক এক্সচেঞ্জ (ডিএসসি), ইনফ্রাস্ট্রাকচার ডেভেলপমেন্ট কোম্পানি লিমিটেড, বাংলাদেশ ডেইরি অ্যাসোসিয়েশনসহ বিভিন্ন সংগঠনের সভাপতি, পরিচালকসহ বিভিন্ন পদে দায়িত্ব পালন করেছেন। এ ছাড়া তিনি রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ (রিহ্যাব), বাংলাদেশ এগ্রো প্রসেসরস অ্যাসোসিয়েশন (বাপা), আন্ডারপ্রিভিলেজড চিলড্রেনস এডুকেশন প্রোগ্রাম (ইউসেপ) প্রভৃতি সংগঠনের প্রতিষ্ঠাতা ছিলেন।

## ব্যক্তিগত জীবন
আমজাদ খান চৌধুরী সাবিহা আমজাদের সাথে বিবাহ বন্ধনে আবদ্ধ হন। এই দম্পতির চার সন্তান রয়েছে। এর মধ্যে আহসান খান চৌধুরী প্রাণ-আরএফএল গ্রুপের চেয়ারম্যান হিসেবে দায়িত্ব পালন করছেন।

## মৃত্যু
তিনি ৮ জুলাই ২০১৫ বুধবার বাংলাদেশ সময় সন্ধ্যা ৭ টা ১৫ মিনিটে মার্কিন যুক্তরাষ্ট্রের নর্থ ক্যারোলিনায় ডিউক মেডিকেল হাসপাতালে মৃত্যুবরণ করেন। এর আগে শারীরিক অসুস্থতার জন্যে একমাস যাবৎ তিনি যুক্তরাষ্ট্রের এই হাসপাতালে চিকিৎসাধীন অবস্থায় ছিলেন। তার মৃত্যুতে বাংলাদেশের রাষ্ট্রপতি আবদুল হামিদ, প্রধানমন্ত্রী শেখ হাসিনা, বাংলাদেশ ব্যাংকের তৎকালীন গভর্নর আতিউর রহমান, শোক প্রকাশ করেন।

## তথ্যসূত্র

## বহিঃসংযোগ
* অফিসিয়াল ওয়েবসাইট
* অফিসিয়াল ওয়েবসাইট

বিষয়শ্রেণী:১৯৩৯-এ জন্ম
বিষয়শ্রেণী:বাংলাদেশী ব্যবসায়ী
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী কর্পোরেশনের চেয়ারপার্সন
বিষয়শ্রেণী:১৯৩৭-এ জন্ম
বিষয়শ্রেণী:নাটোর জেলার ব্যক্তি
শিশুনাগ

**শিশুনাগ** (; ) শিশুনাগ রাজবংশের প্রতিষ্ঠাতা রাজা ছিলেন, যিনি আনুমানিক ৪১৩ খ্রিস্টপূর্বাব্দ থেকে ৩৯৫ খ্রিস্টপূর্বাব্দ পর্যন্ত মগধ শাসন করেন।

## সংক্ষিপ্ত জীবনী
সিংহলী বৌদ্ধ গ্রন্থ মহাবংসটীকা অনুসারে, শিশুনাগ লিচ্ছবি মহাজনপদের এক নির্বাচিত প্রধান ও বৈশালী নগরীর এক নগর-শোভিনীর সন্তান ছিলেন। মগধ শাসনকারী হর্য্যঙ্ক রাজবংশের রাজা নাগদাসকের রাজত্বে তিনি একজন অমাত্য ও কাশী অঞ্চলের রাজপ্রতিনিধিহিসেবে দায়িত্ব পালন করেন। মগধের প্রজারা নাগদাসকের শাসনের বিরুদ্ধে বিদ্রোহ ঘোষণা করে শিশুনাগকে মগধের সিংহাসনে আসীন করেন। তিনি অবন্তী রাজ্যে প্রদ্যোত রাজবংশীয় রাজা অবন্তীবর্ধনকে পরাজিত করে মগধের শাসন প্রতিষ্ঠা করেন।

## তথ্যসূত্র

## আরো পড়ুন
*

বিষয়শ্রেণী:শিশুনাগ রাজবংশ
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
নাগদাসক

**নাগদাসক** () হর্য্যঙ্ক রাজবংশের শেষ রাজা ছিলেন, যিনি আনুমানিক ৪৩৭ খ্রিস্টপূর্বাব্দ থেকে ৪১৩ খ্রিস্টপূর্বাব্দ পর্যন্ত মগধ শাসন করেন।

## সংক্ষিপ্ত জীবনী
নাগদাসক মগধের হর্য্যঙ্ক রাজবংশীয় শাসক মুণ্ডর পুত্র ছিলেন। পিতাকে হত্যা করে তিনি মগধের রাজসিংহাসনে আরোহণ করেন। আনুমানিক ৪১৩ খ্রিস্টপূর্বাব্দে তার শাসনের বিরুদ্ধে মগধের প্রজারা বিদ্রোহ করে তাকে সিংহাসনচ্যুত করে তার অমাত্য ও বারাণসীর রাজপ্রতিনিধি শিশুনাগকে মগধের সিংহাসনে আসীন করলে হর্য্যঙ্ক রাজবংশের পতন ঘটে।

## তথ্যসূত্র

বিষয়শ্রেণী:হর্য্যঙ্ক রাজবংশ
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
বাংলাদেশের প্রধান বিচারপতিদের তালিকা

**প্রধান বিচারপতি** বাংলাদেশের একটি অন্যতম সাংবিধানিক পদ এবং দেশের সংকটজনক মূহূর্তে দেশের প্রধান নির্বাহী হিসাবে তিনি ক্ষেত্রবিশেষে দায়িত্ব পালন করে থাকেন।তিনি তার যোগদানের তারিখ থেকে ৫ বছর দায়িত্ব পালন করেন।

## নিয়োগ প্রক্রিয়া
বাংলাদশের সংবিধানের ৪৮ অনুচ্ছেদের (৩) দফায় বলা হয়েছে, ‘এই সংবিধানের ৫৬ অনুচ্ছেদের (৩) দফা অনুসারে কেবল প্রধানমন্ত্রী ও ৯৫ অনুচ্ছেদের (১) দফা অনুসারে প্রধান বিচারপতি নিয়োগের ক্ষেত্র ব্যতীত রাষ্ট্রপতি তাঁহার অন্য সকল দায়িত্ব পালনে প্রধানমন্ত্রীর পরামর্শ অনুযায়ী কার্য করিবেন’; এবং সংবিধানের ৯৫(১) অনুচ্ছেদে প্রদত্ত ক্ষমতাবলে মহামান্য রাষ্ট্রপতি প্রধান বিচারপতি নিয়োগ দান করে থাকেন। আর, সংবিধানের ৯৬(১) অনুচ্ছেদ অনুযায়ী ৬৭ বছর বয়স পর্যন্ত বিচারপতি হিসাবে দায়িত্বে থাকা যায়।

## প্রধান বিচারপতিবৃন্দ

## Timeline

## ঐতিহাসিক তালিকা

### পূর্ব পাকিস্তানের প্রধান বিচারপতি

#### (ঢাকা হাইকোর্টের প্রধান বিচারপতিবৃন্দ)

## আরও দেখুন
* বাংলাদেশের বিচার ব্যবস্থা
* প্রধান বিচারপতি
* বাংলাদেশের প্রধান বিচারপতি
* বাংলাদেশ সুপ্রীম কোর্ট

## তথ্যসূত্র


## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:বাংলাদেশের প্রধান বিচারপতি
বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
মোজাম্মেল হোসেন (বিচারপতি)

**মোজাম্মেল হোসেন** (জন্ম: ১৭ জানুয়ারি ১৯৪৮) বাংলাদেশের একজন প্রখ্যাত আইনবিদ এবং ২০তম প্রধান বিচারপতি।

## জন্ম
মোঃ মোজাম্মেল হোসেন ১৯৪৮ সালের ১৭ জানুয়ারি তারিখে কিশোরগঞ্জ জেলার হোসেনপুর উপজেলার পুমদী গ্রামে  জন্মগ্রহণ করেন।

## শিক্ষাজীবন
মোজাম্মেল হোসেন আইনবিদ্যায় ১৯৭০ সালে ঢাকা বিশ্ববিদ্যালয় থেকে এলএলবি ডিগ্রি এবং ১৯৭৭ সালে যুক্তরাজ্যের শেফিল্ড বিশ্ববিদ্যালয় থেকে স্নাতকোত্তর ডিগ্রি লাভ করেন।

## কর্মজীবন
১৯৭১ সালে জেলা জজ আদালতে আইন পেশায় যুক্ত হওয়া মোজাম্মেল হোসেন হাইকোর্টে আইনজীবী হিসাবে কাজ শুরু করেন ১৯৭৮ সালে এবং ১৯৯৮ সালের এপ্রিলে হাইকোর্ট বিভাগের বিচারক হিসেবে নিয়োগ, যার পরবর্তীকালে তিনি ২০০৯ সালে আপিল বিভাগে নিযুক্তি লাভ করেন।

২০১১ সালের ১৭ মে তারিখে বিচারপতি এ. বি. এম. খায়রুল হকের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি ২০তম প্রধান বিচারপতি হিসাবে মোঃ মোজাম্মেল হোসেনকে নিয়োগ প্রদান করেন এবং তিনি ২০১১ সালের ১৮ মে তারিখে প্রধান বিচারপতি হিসাবে শপথ গ্রহণ করেন।

## আরও দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
এ. বি. এম. খায়রুল হক

**বিচারপতি এ. বি. এম. খায়রুল হক** (জন্ম: ১৮ মে ১৯৪৪) বাংলাদেশের একজন প্রখ্যাত আইনবিদ, আইনজীবী এবং দেশটির ১৯-তম প্রধান বিচারপতি। তিনি বাংলা ভাষায় রায় প্রদান করে উচ্চ আদালতে বাংলা প্রচলনে ভূমিকা রাখার জন্য প্রশংসিত হয়েছেন।

## জন্ম ও পারিবারিক পরিচিতি
খায়রুল হক ১৯৪৪ সালের ১৮ মে তারিখে মাদারীপুর জেলার রাজৈরে জন্মগ্রহণ করেন। তার পিতা রফিকুল হক।

## শিক্ষাজীবন
খায়রুল হক আইন বিষয়ে ঢাকা বিশ্ববিদ্যালয় এর অধীনে এলএল.বি ডিগ্রি এবং যুক্তরাজ্যের লিংকনস্‌-ইন থেকে বার-অ্যাট-ল' ডিগ্রি লাভ করেন।

## কর্মজীবন
১৯৭০ সালে জেলা জজ আদালতে আইন পেশায় যুক্ত হওয়া খায়রুল হক হাইকোর্টে আইনজীবী হিসাবে নিবন্ধিত হন ১৯৭৬ সালে। দীর্ঘ পঁচিশ বছর হাইকোর্ট ও সুপ্রিম কোর্টের আপিল বিভাগে ওকালতি করার পর ১৯৯৮ সালের এপ্রিলে তিনি হাইকোর্ট বিভাগের বিচারক হিসেবে নিয়োগ পান, এবং পরবর্তীকালে তিনি ২০১০ সালে আপিল বিভাগের বিচারক হিসেবে নিয়োগ লাভ করেন।

২০১০ সালের ২৯ সেপ্টেম্বর তারিখে বিচারপতি মোহাম্মদ ফজলুল করীমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৯-তম প্রধান বিচারপতি হিসাবে এ. বি. এম. খায়রুল হককে নিয়োগ প্রদান করেন এবং তিনি ২০১০ সালের ৩০ সেপ্টেম্বর তারিখে প্রধান বিচারপতি হিসাবে শপথ গ্রহণ করেন ও ২০১১ সালের ১৭ মে তারিখে ৬৭ বছর পূর্ণ হওয়ায় অবসর গ্রহণ করেন।

২০১৩ সালের ২৩ জুলাই খায়রুল হককে তিন বছরের জন্য আইন কমিশনের চেয়ারম্যান হিসেবে নিয়োগ দেওয়া হয়। এই মেয়াদ শেষে কয়েক দফা কমিশনের চেয়ারম্যান হিসেবে তাঁকে পুনর্নিয়োগ দেওয়া হয়। জুলাই গণঅভ্যুত্থানে আওয়ামী লীগ সরকারের পতন হলে ২০২৪ সালের ১৩ আগস্ট তিনি কমিশনের চেয়ারম্যানের পদ থেকে পদত্যাগ করেন।

২০২৫ সালের ২৪ জুলাই সকালে তাঁকে রাজধানী ঢাকার ধানমন্ডি থেকে গ্রেপ্তার করা হয়। দুর্নীতি ও রায় জালিয়াতির অভিযোগে সাবেক এই বিচারপতির বিরুদ্ধে অন্তত দুটি মামলা রয়েছে।

২০২৬ সালের মার্চে তাকে ২ মামলায় জামিন দেয়া হয়।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাদারীপুর জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:লিংকনস ইনের সদস্য
বিষয়শ্রেণী:কুমিল্লা_জিলা_স্কুলের_প্রাক্তন_শিক্ষার্থী
মোহাম্মদ ফজলুল করীম

**বিচারপতি মোহাম্মদ ফজলুল করীম** (জন্ম: ৩০ সেপ্টেম্বর ১৯৪৩) বাংলাদেশের একজন প্রখ্যাত আইনবিদ এবং ১৮-তম প্রধান বিচারপতি।

## জন্ম ও পারিবারিক পরিচিতি
ফজলুল করীম ১৯৪৩ সালের ৩০ সেপ্টেম্বর তারিখে চট্টগ্রাম জেলার পটিয়া উপজেলার সুচক্রদন্ডি গ্রামে জন্মগ্রহণ করেন। তার পিতার নাম মরহুম আহমেদ কবীর ও মায়ের নাম সুনিয়া আরা বেগম।

## শিক্ষাজীবন
ফজলুল করীম ১৯৫৮ সালে পটিয়ার কাজেম আলী উচ্চ বিদ্যালয় থেকে মেট্টিকুলেশন ও ১৯৬০ সালে চট্টগ্রাম কলেজ থেকে বি. এ. পাস করে ১৯৬৪ সালে ঢাকা বিশ্ববিদ্যালয় থেকে এলএলবিতে সম্মান ডিগ্রি এবং ১৯৬৯ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।

## কর্মজীবন
ফজলুল করীম ১৯৭০ সালে হাইকোর্টে আইনজীবী হিসাবে কাজ শুরু করেন এবং ১৯৯২ সালের নভেম্বরে হাইকোর্ট বিভাগের বিচারক হিসেবে নিয়োগ পান।

২০১০ সালের ৭ ফেব্রুয়ারি তারিখে বিচারপতি মোঃ তাফাজ্জাল ইসলামের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৮-তম প্রধান বিচারপতি হিসাবে মোহাম্মদ ফজলুল করীমকে নিয়োগ প্রদান করেন এবং তিনি ২০১০ সালের ৮ ফেব্রুয়ারি তারিখে প্রধান বিচারপতি হিসাবে শপথ গ্রহণ করেন ও ২০১০ সালের ২৯ সেপ্টেম্বর তারিখে ৬৭ বছর পূর্ণ হওয়ায় অবসর গ্রহণ করেন।

## রচনাবলী

## পুরস্কার ও সম্মাননা

## আরও দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪৩-এ জন্ম
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম জেলার আইনবিদ
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:পটিয়ার ব্যক্তি
বিষয়শ্রেণী:২০২৪-এ মৃত্যু
বাংলাদেশের প্রধান বিচারপতি

**বাংলাদেশের প্রধান বিচারপতি** হলেন বাংলাদেশের বিচার ব্যবস্থার প্রধান ব্যক্তি। অন্যভাবে তিনি বাংলাদেশ সুপ্রিম কোর্টের প্রধান ও সর্বোচ্চ বিচারপতি। দেশের বিভিন্ন সংকটজনক সময়ে তিনি প্রধান নির্বাহী হিসেবেও দায়িত্ব পালন করে থাকেন।

## নিয়োগ প্রক্রিয়া
বাংলাদেশের সংবিধানের ষষ্ঠ অধ্যায়ের ৯৪ ধারায় সুপ্রিম কোর্টের প্রতিষ্ঠা সম্পর্কে আইনি বিধান সংযুক্ত করা হয়েছে এবং তারই ধারাবাহিকতায় 'বাংলাদেশের প্রধান বিচারপতি' নিয়োগের প্রক্রিয়া বর্ণনা করা হয়েছে।

বাংলাদেশের সংবিধানের ষষ্ঠ অধ্যায়ের ৯৪ ধারার (১) অনুচ্ছেদে বলা হয়েছে যে,  'বাংলাদেশ "সুপ্রিম কোর্ট" নামে বাংলাদেশের একটি সর্বোচ্চ আদালত থাকিবে এবং আপিল বিভাগ ও হাইকোর্ট বিভাগ লইয়া তাহা গঠিত হইবে।' এই ধারার (১) অনুচ্ছেদে বলা হয়েছে যে,  "প্রধান বিচারপতি এবং প্রত্যেক বিভাগে আসন গ্রহণের জন্য রাষ্ট্রপতি যেরূপ সংখ্যক বিচারক নিয়োগের প্রয়োজন বোধ করিবেন, সেইরূপ সংখ্যক অন্যান্য বিচারক লইয়া সুপ্রিম কোর্ট গঠিত হইবে"; আরো বলা হয়েছে যে, সুপ্রিম কোর্টের প্রধান বিচারপতি  "বাংলাদেশের প্রধান বিচারপতি" নামে অভিহিত হইবেন। পরবর্তী অনুচ্ছেদে বলা হয়েছে, "প্রধান বিচারপতি ও আপিল বিভাগে নিযুক্ত বিচারকগণ কেবল উক্ত বিভাগে এবং অন্যান্য বিচারক কেবল হাইকোর্ট বিভাগে আসন গ্রহণ করিবেন।"; এবং চতুর্থ অনুচ্ছেদে বলা হয়েছে যে, "সংবিধানের বিধানাবলী-সাপেক্ষে প্রধান বিচারপতি এবং অন্যান্য বিচারক বিচারকার্য পালনের ক্ষেত্রে স্বাধীন থাকিবেন।"

সংবিধানের ৪৮ অনুচ্ছেদের (৩) দফায় বলা হয়েছে, 'এই সংবিধানের ৫৬ অনুচ্ছেদের (৩) দফা অনুসারে কেবল প্রধানমন্ত্রী ও ৯৫ অনুচ্ছেদের (১) দফা অনুসারে প্রধান বিচারপতি নিয়োগের ক্ষেত্র ব্যতীত রাষ্ট্রপতি তাঁহার অন্য সকল দায়িত্ব পালনে প্রধানমন্ত্রীর পরামর্শ অনুযায়ী কার্য করিবেন।'

## আরও দেখুন
* বাংলাদেশ সুপ্রীম কোর্ট
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।


বিষয়শ্রেণী:বাংলাদেশের বিচার বিভাগ
বিষয়শ্রেণী:বাংলাদেশ সরকার
তাফাজ্জাল ইসলাম

**বিচারপতি মোঃ তাফাজ্জাল ইসলাম** (জন্ম: ৮ ফেব্রুয়ারি ১৯৪৩) বাংলাদেশের একজন প্রখ্যাত আইনবিদ এবং ১৭-তম প্রধান বিচারপতি।

## জন্ম ও পারিবারিক পরিচিতি
মোঃ তাফাজ্জাল ইসলাম ১৯৪৩ সালের ৮ ফেব্রুয়ারি তারিখে  কুমিল্লা জেলায় জন্মগ্রহণ করেন। তার পিতার নাম মরহুম মমতাজউদ্দিন আহমেদ ও মায়ের নাম মরহুমা মাজেদা খাতুন।

তার ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম। অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।

## শিক্ষাজীবন
মোঃ তাফাজ্জাল ইসলাম ঢাকা বিশ্ববিদ্যালয় থেকে ইতিহাসে বি. এ. (সম্মান) ও স্নাতকোত্তর ডিগ্রী এবং এলএলবি ডিগ্রি লাভ করেন।

## কর্মজীবন
মোঃ তাফাজ্জাল ইসলাম ১৯৬৯ সালে হাইকোর্টে আইনজীবী হিসাবে কাজ শুরু করেন এবং ১৯৯৪ সালের ফেব্রুয়ারিতে হাইকোর্ট বিভাগের বিচারক হিসেবে এবং ২০০৩ সালের আগস্টে আপীল বিভাগে নিয়োগ পান।

২০০৯ সালের ২২ ডিসেম্বর তারিখে বিচারপতি এম. এম. রুহুল আমিনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৭-তম প্রধান বিচারপতি হিসাবে মোঃ তাফাজ্জাল ইসলামকে নিয়োগ প্রদান করেন এবং তিনি ২০০৯ সালের ২৩ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ২০১০ সালের ৭ ফেব্রুয়ারি তারিখে ৬৭ বছর পূর্ণ হওয়ায় অবসর গ্রহণ করেন।

## রচনাবলী

## পুরস্কার ও সম্মাননা

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:সিটি ল' কলেজ, ঢাকার শিক্ষক
বস্ত্র ও পাট মন্ত্রণালয়

**বস্ত্র ও পাট  মন্ত্রণালয়** গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের টেক্সটাইল শিল্পে ও পাট শিল্পের উন্নয়নে কাজ করে।

## সংশ্লিষ্ট প্রতিষ্ঠান
# বস্ত্র অধিদপ্তর
# বাংলাদেশ পাটকল করপোরেশন
# বাংলাদেশ টেক্সটাইল মিলস করপোরেশন
# বাংলাদেশ তাঁত বোর্ড
# পাট অধিদপ্তর
# বাংলাদেশ রেশম উন্নয়ন বোর্ড
# বাংলাদেশ রেশম চাষ গবেষণা ও প্রশিক্ষণ ইনস্টিটিউট
# বাংলাদেশ জুট করপোরেশন
# জুট ডাইভারসিফিকেশন প্রমোশন সেন্টার

## আরও দেখুন
* বাংলাদেশ টেক্সটাইল বিশ্ববিদ্যালয়

## তথ্যসূত্র

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:পাট
বিষয়শ্রেণী:বাংলাদেশের বস্ত্রশিল্প
বিষয়শ্রেণী:১৯৭৮-এ বাংলাদেশে প্রতিষ্ঠিত
স্বাস্থ্য ও পরিবার কল্যাণ মন্ত্রণালয় (বাংলাদেশ)

**স্বাস্থ্য ও পরিবার কল্যাণ মন্ত্রণালয়** গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের জনস্বাস্থ্য সুরক্ষায় ও পরিবার পরিকল্পনা নিয়ে কাজ করে। এ মন্ত্রণালয় দুটি বিভাগ নিয়ে গঠিত (স্বাস্থ্য বিভাগ ও পরিবার পরিকল্পনা বিভাগ)। 

## বিভাগ
# স্বাস্থ্য সেবা বিভাগ
# স্বাস্থ্য শিক্ষা ও পরিবার কল্যাণ বিভাগ

## তথ্যসূত্র

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
এম. এম. রুহুল আমিন

**বিচারপতি এম. এম. রুহুল আমিন** (জন্ম: ২৩ ডিসেম্বর ১৯৪২ — ১৭ জানুয়ারি ২০১৭
) বাংলাদেশের একজন প্রখ্যাত আইনবিদ এবং ১৬-তম প্রধান বিচারপতি।

## জন্ম ও পারিবারিক পরিচিতি
রুহুল আমিন ১৯৪২ সালের ২৩ ডিসেম্বর তারিখে লক্ষ্মীপুর জেলায় জন্মগ্রহণ করেন।

## শিক্ষাজীবন
তিনি ঢাকা বিশ্ববিদ্যালয় থেকে ১৯৬৩ সালে ইতিহাসে স্নাতকোত্তর এবং ১৯৬৬ সালে এল.এল.বি. ডিগ্রি অর্জন করেন।
## কর্মজীবন
২০০৮ সালের ৩১ মে তারিখে বিচারপতি মোঃ রুহুল আমিনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৬-তম প্রধান বিচারপতি হিসাবে এম. এম. রুহুল আমিনকে নিয়োগ প্রদান করেন এবং তিনি ২০০৮ সালের ১ জুন তারিখে প্রধান বিচারপতি হিসাবে শপথ গ্রহণ করেন ও ২০০৯ সালের ২২ ডিসেম্বর তারিখে ৬৭ বছর পূর্ণ হওয়ায় অবসর গ্রহণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
রুহুল আমিন (বিচারপতি)

**বিচারপতি মোঃ রুহুল আমিন** (১ জুন ১৯৪১ — ২৪ নভেম্বর ২০২৪) বাংলাদেশের একজন আইনবিদ এবং ১৫তম প্রধান বিচারপতি।

## জন্ম ও পারিবারিক পরিচিতি
মোঃ রুহুল আমিন ১৯৪১ সালের ১ জুন তারিখে লক্ষ্মীপুর জেলায় জন্মগ্রহণ করেন।

## শিক্ষাজীবন

## কর্মজীবন
২০০৭ সালের ২৮ ফেব্রুয়ারি তারিখে বিচারপতি সৈয়দ জে. আর. মোদাচ্ছির হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৫-তম প্রধান বিচারপতি হিসাবে মোঃ রুহুল আমিনকে নিয়োগ প্রদান করেন ও তিনি ২০০৭ সালের ১ মার্চ তারিখে শপথ গ্রহণ করেন এবং ২০০৮ সালের ৩১ মে তারিখে ৬৭ বছর পূর্ণ হওয়ায় অবসর গ্রহণ করেন।

## রচনাবলী

## পুরস্কার ও সম্মাননা

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪১-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:লখিমপুর জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
সৈয়দ জে. আর. মোদাচ্ছির হোসেন

**বিচারপতি সৈয়দ জে. আর. মোদাচ্ছির হোসেন** (জন্ম ১ মার্চ ১৯৪০) বাংলাদেশের একজন প্রখ্যাত আইনবিদ এবং ১৪-তম প্রধান বিচারপতি।

## জন্ম ও পারিবারিক পরিচিতি
সৈয়দ জে. আর. মোদাচ্ছির হোসেন ১৯৪০ সালের ৩০ সেপ্টেম্বর তারিখে হবিগঞ্জ জেলার লস্করপুর ইউনিয়নে জন্মগ্রহণ করেন। তার পিতা সৈয়দ মুমিদুল হোসেন শায়েস্তাগঞ্জ উচ্চ বিদ্যালয়ের শিক্ষক ছিলেন। **বিচারপতি সৈয়দ এ. বি. মাহমুদ হোসেন** (১৯১৭ - ২ আগস্ট ১৯৮১) বাংলাদেশের ২য় প্রধান বিচারপতি সম্পর্কে তার আপন চাচা।

## কর্মজীবন
২০০৪ সালের ২৬ জানুয়ারি তারিখে বিচারপতি কে. এম. হাসানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৪-তম প্রধান বিচারপতি হিসাবে সৈয়দ জে. আর. মোদাচ্ছির হোসেনকে নিয়োগ প্রদান করেন এবং তিনি ২০০৪ সালের ২৭ জানুয়ারি তারিখে প্রধান বিচারপতি হিসাবে শপথ গ্রহণ করেন ও ২০০৭ সালের ২৮ ফেব্রুয়ারি তারিখে ৬৭ বছর পূর্ণ হওয়ায় অবসর গ্রহণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
কে. এম. হাসান

**বিচারপতি কে. এম. হাসান** (জন্ম: ৩ জানুয়ারি ১৯৩৯) বাংলাদেশের একজন প্রখ্যাত আইনবিদ এবং ১৩-তম প্রধান বিচারপতি।

## জন্ম ও পারিবারিক পরিচিতি
কে. এম. হাসানের জন্ম ১৯৩৯ সালের ৩ জানুয়ারি তারিখে ঢাকা বিক্রমপুর অর্থাৎ আধুনা মুন্সিগঞ্জের লৌহজং উপজেলার কলমা ইউনিয়নের ডহুরী গ্রামে।

## শিক্ষাজীবন

## কর্মজীবন
২০০৩ সালের ২২ জুন তারিখে বিচারপতি মাইনুর রেজা চৌধুরীর অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৩-তম প্রধান বিচারপতি হিসাবে কে. এম. হাসানকে নিয়োগ প্রদান করেন এবং তিনি ২০০৩ সালের ২৩ জুন তারিখে প্রধান বিচারপতি হিসাবে শপথ গ্রহণ করেন ও ২০০৪ সালের ২ জানুয়ারি তারিখে ৬৫ বছর পূর্ণ হওয়ায় অবসর গ্রহণ করেন।

এখানে উল্লেখ্য যে,বিচারপতি হাসানের অবসর গ্রহণের পর-পরই বিচারপতিদের অবসর গ্রহণের বয়স-সীমা ৬৫ (পয়ষট্টি) বছরের পরিবর্তে ৬৭ (সাষট্টি) বছর হিসাবে নির্ধারণ করা হয়।

## রচনাবলী

## পুরস্কার ও সম্মাননা
## লগি বৈঠা র‍্যালি
উক্ত সমাবেশের মূল দাবি ছিল ২০০৭ সালের জানুয়ারিতে নির্ধারিত সাধারণ নির্বাচন পরিচালনার জন্য যে তত্ত্বাবধায়ক সরকার গঠিত হওয়ার কথা ছিল তার প্রধান উপদেষ্টা হিসেবে বিচারপতি কে. এম. হাসানকে নিয়োগ প্রদান না করা, যার কারণ ছিল তিনি এক সময়ে বিএনপির কেন্দ্রীয় নেতৃত্বে ছিলেন। তৎকালীন আওয়ামী লীগের মতে, কে এম হাসান যাতে তত্ত্বাবধায়ক সরকারের প্রধান উপদেষ্টা হতে পারেন সে জন্য বিএনপি সংবিধান সংশোধন করে বিচারপতিদের অবসর গ্রহণের বয়সসীমা বাড়িয়ে দিয়েছিল। ২৮ অক্টোবর তৎকালীন প্রধানমন্ত্রী খালেদা জিয়া ক্ষমতা ছাড়লেও অধ্যাপক ইয়াজউদ্দিন আহম্মেদ রাষ্ট্রপতির দায়িত্বে ছিলেন। আওয়ামী লীগ ও মিত্র দলগুলোর অভিযোগ ছিল যে, তিনি বিএনপির প্রতি সহানুভূতিশীল ছিলেন এবং আইন-শৃঙ্খলা বাহিনী তার নির্দেশে চলছিল। আওয়ামী লীগ ও তার মিত্র দলগুলো ২৮ অক্টোবর পল্টন এলাকায় বঙ্গবন্ধু এভিনিউতে সমাবেশ ডাক দেয়, সেখানে অনেকে লগি-বৈঠা নিয়ে হাজির হয়। একই দিন বিএনপি ও জামায়াতে ইসলামী বায়তুল মোকাররমের উত্তর গেটে পাল্টা সমাবেশ ডাকে। ফলে চলমান সংঘর্ষে উল্লেখযোগ্য সংখ্যক হতাহতের ঘটনা ঘটে, ঐ দিন থেকে পরবর্তী একমাসের মধ্যে ৪০ জন নিহত ও শতাধিক আহত হয় এবং সংবাদমাধ্যমে হত্যা ও আক্রমণের বেশ কিছু স্পর্শকাতর ভিডিওচিত্র প্রকাশিত হয়। জামায়াতে ইসলামী দাবি করে যে, এ মোকাবেলায় তাদেরই বেশি সংখ্যক নেতাকর্মী নিহত হয়েছে। টানা তিন-চার দিন বিএনপি-জামায়াত বিরোধীরা গুলিস্তান-পল্টন এলাকা নিয়ন্ত্রণে রাখে। এর মধ্যে বিচারপতি কে এম হাসান তত্ত্বাবধায়ক সরকারের প্রধানের পদ গ্রহণে অস্বীকৃতি জানান, যার ফলে আওয়ামী লীগ ও তার সহযোগী দলগুলোর দাবি রক্ষিত হয়। পরবর্তীতে ২০০৭ সালের ১১ জানুয়ারি জরুরি আইন জারি হয় এবং ফখরুদ্দীন আহমদের নেতৃত্বে নতুন তত্ত্বাবধায়ক সরকার গঠিত হয়।

## আরও দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ইরাকে বাংলাদেশের রাষ্ট্রদূত
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুন্সীগঞ্জ জেলার ব্যক্তি
মাইনুর রেজা চৌধুরী

**বিচারপতি মাইনুর রেজা চৌধুরী** (২৩ জুন ১৯৩৮ - ২৬ জুন ২০০৪) বাংলাদেশের একজন প্রখ্যাত আইনবিদ এবং ১২-তম প্রধান বিচারপতি।

## জন্ম ও বংশ
মাইনুর রেজা চৌধুরীর জন্ম ১৯৩৮ সালের ২৩ জুন তারিখে চাঁপাইনবাবগঞ্জ জেলার শিবগঞ্জ উপজেলার মনাকষা জমিদার বাড়ীতে। তার পিতার নাম মুর্তজা রেজা চৌধুরী; তিনি পূর্ব পাকিস্তানের সাবেক অর্থমন্ত্রী এবং জনহিতৈষি ছিলেন। তাঁর দাদা জেহাদ আহমদ চৌধুরী ছিলেন মনাকষার জমিদার এবং তাঁর পরদাদা ইসমাঈল হোসেন চৌধুরী ছিলেন বিহারের কোটালপুকুর এলাকার জমিদার। তাঁর মা সৈয়দা রোকেয়া আক্তার ছিলেন তরফ থেকে আসা কুমিল্লা নিবাসী সৈয়দ বাড়ীর কন্যা। তাঁর খালা, সৈয়দা সেলিনা আক্তার, ছিলেন পাকিস্তানের সাবেক অস্থায়ী রাষ্ট্রপতি ফজলুল কাদের চৌধুরী স্ত্রী।

## শিক্ষাজীবন
মাইনুর রেজা চৌধুরী ১৯৭২ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।

## কর্মজীবন
মাইনুর রেজা ১৯৭৩ সালে হাইকোর্টে আইনজীবী হিসাবে কাজ শুরু করেন এবং ১৯৯০ সালে হাইকোর্ট বিভাগের বিচারক হিসেবে এবং ২০০০ সালে আপীল বিভাগে নিয়োগ পান।

২০০২ সালের ১৭ জুন তারিখে বিচারপতি মাহমুদুল আমিন চৌধুরীর অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১২-তম প্রধান বিচারপতি হিসাবে মাইনুর রেজা চৌধুরীকে নিয়োগ প্রদান করেন এবং তিনি ২০০২ সালের ১৮ জুন তারিখে প্রধান বিচারপতি হিসাবে শপথ গ্রহণ করেন ও ২০০৩ সালের ২২ জুন তারিখে ৬৫ বছর পূর্ণ হওয়ায় অবসর গ্রহণ করেন।

## ব্যক্তিগত জীবন
ঢাকা বিশ্ববিদ্যালয়ের ইমেরিটাস অধ্যাপক ড. নাজমা চৌধুরী তার স্ত্রী; বুশরা হাসিনা ও লামিয়া চৌধুরী নামে তাদের দুটি কন্যা-সন্তান রয়েছে।

## পুরস্কার ও সম্মাননা

## মৃত্যু
সাবেক প্রধান বিচারপতি মাইনুর রেজা ২০০৪ সালের ২৬ জুন তারিখে মৃত্যুবরণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৩৮-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশের প্রধান বিচারপতি
বিষয়শ্রেণী:বাংলাদেশী বিচারক
বিষয়শ্রেণী:বনানী কবরস্থানে সমাধিস্থ
বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
মাহমুদুল আমিন চৌধুরী

**বিচারপতি মাহমুদুল আমিন চৌধুরী** (১৮ জুন ১৯৩৭ – ২২ ডিসেম্বর ২০১৯) বাংলাদেশের একাদশ প্রধান বিচারপতি ছিলেন। ১৯৮৭ থেকে ২০০২ পর্যন্ত দীর্ঘ কাল তিনি বাংলাদেশের উচ্চ আদলতে বিচারকের দায়িত্ব পালন করেছেন। তৎপূর্বে তিনি ১৯৬৩ থেকে ১৯৮৭ পর্যন্ত তিনি আইনপেশায় নিযুক্ত ছিলেন।

## জন্ম ও পারিবারিক পরিচিতি
মাহমুদুল আমিন চৌধুরীর জন্ম ১৮ জুন ১৯৩৭ সালে সিলেটের গোলাপগঞ্জ উপজেলার রনকেলী গ্রামে। তার পিতা আব্দুল গফুর চৌধুরী ছিলেন সিলেট সরকারি পাইলট উচ্চ বিদ্যালয়ের প্রধান শিক্ষক।

## শিক্ষাজীবন
বিচারপতি মাহমুদুল সিলেট সরকারি পাইলট উচ্চ বিদ্যালয় হতে মেট্রিকুলেশন এবং এমসি কলেজ থেকে স্নাতক ডিগ্রী লাভের পর ঢাকা সিটি ল’কলেজ হতে এলএলবি ডিগ্রি অর্জন করেন।

## কর্মজীবন
মাহমুদুল আমিন চৌধুরী ১৯৬৩ সালে আইনজীবী হিসেবে সিলেট জেলা বারে যোগ দেন। জানুযারী ১৯৭৫ সালে তিনি অতিরিক্ত জেলা ও দায়রা জজ হিসেবে সরাসির নিয়োগ লাভ করেন। খুলনায় অতিরিক্ত জেলা ও দায়রা জজ হিসেবে দায়িত্ব পালনকালে ১৯৭৯ সালে জেলা জজ পদমর্যাদায় পদোন্নতি লাভ করেন। জামালপুর জেলার প্রথম জেলা ও দায়রা জজ হিসেবে তিনি দায়িত্ব পালন করেন। চাকরি জীবনে তিনি ঢাকা, জামালপুর,ফরিদপুর ও চট্টগ্রামের জেলা ও দায়রা জজ হিসেবে দদায়িত্ব পালন করেছিলেন। চট্টগ্রামে কর্মরত থাকা অবস্থায় ২৭ জানুয়ারি ১৯৮৭ সালে তিনি হাইকোর্টের বিচারপতি হিসেবে নিয়োগ লাভ করেন এবং জুন ১৯৯৯ সালে আপীল বিভাগের বিচারপতি নিযুক্ত হন।

২০০১ সালের ২৮ ফেব্রুয়ারি তারিখে বিচারপতি লতিফুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১১-তম প্রধান বিচারপতি হিসাবে মাহমুদুল আমিন চৌধুরীকে নিয়োগ প্রদান করেন এবং তিনি ২০০১ সালের ১ মার্চ তারিখে প্রধান বিচারপতি হিসাবে শপথ গ্রহণ করেন ও ২০০২ সালের ১৭ জুন তারিখে ৬৫ বছর পূর্ণ হওয়ায় অবসর গ্রহণ করেন।

বাংলাদেশ ক্রিকেট বোর্ড (বিসিবি) বাংলাদেশ প্রিমিয়ার লিগ (বিপিএল)-এ ম্যাচ পাতানো ও স্পট ফিক্সিংয়ের অভিযোগ শুনানির জন্য যে ডিসিপ্লিনারি প্যানেল গঠন করে তার সভাপতি হিসাবে নিয়োগ প্রদান করা হয় সাবেক বিচারপতি মাহমুদুল আমিন চৌধুরীকে।

## মৃত্যু
মাহমুদুল আমিন চৌধুরী ২০১৯ সালের ২২ ডিসেম্বর ৮২ বছর বয়সে মৃত্যুবরণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৩৭-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:সিলেট জেলার ব্যক্তি
বিষয়শ্রেণী:সিলেটের ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বদরুল হায়দার চৌধুরী

**বদরুল হায়দার চৌধুরী** (১ জানুয়ারি ১৯২৫ - ১৪ ফেব্রুয়ারি ১৯৯৮) ছিলেন বাংলাদেশের একজন প্রখ্যাত আইনবিদ এবং ৫ম প্রধান বিচারপতি।

## জন্ম ও পারিবারিক পরিচিতি
বদরুল হায়দার চৌধুরী ১৯২৫ সালের ১ জানুয়ারি তারিখে তৎকালীন ব্রিটিশ ভারতের নোয়াখালী জেলার সুধারাম উপজেলার নুরসোনাপুর গ্রামে জন্মগ্রহণ করেন। তার পিতার নাম খান বাহাদুর মোহাম্মদ গাজী চৌধুরী। নোয়াখালী ৫ আসনের বাংলাদেশ জাতীয়তাবাদী দলের এমপি প্রার্থী বজলুল করিম চৌধুরী আবেদ তার নাতী!

## শিক্ষাজীবন
বদরুল হায়দার চৌধুরী ১৯৪৮ সালে কলকাতা বিশ্ববিদ্যালয় থেকে ইতিহাসে এম.এ. ও ১৯৫১ সালে ঢাকা বিশ্ববিদ্যালয় থেকে এলএলবি ডিগ্রি লাভের পর ১৯৫৫ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি অর্জন করেন।

## কর্মজীবন
বদরুল হায়দার চৌধুরী ১৯৫৬ সালে ঢাকা হাইকোর্টে আইনজীবী হিসাবে কাজ শুরু করেন এবং ১৯৭১ সালের এপ্রিলে হাইকোর্ট বিভাগের বিচারক হিসেবে ও পরবর্তীতে ১৯৭৮ সালে আপিল বিভাগে বিচারক হিসাবে নিয়োগ লাভ করেন।

১৯৮৯ সালের ৩০ নভেম্বর তারিখে বিচারপতি এফ. কে. এম. এ মুনিমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে বদরুল হায়দার চৌধুরীকে নিয়োগ প্রদান করেন এবং তিনি ১৯৮৯ সালের ১ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩১ ডিসেম্বর তারিখে ৬৫ বছর পূর্ণ হওয়ায় অবসর গ্রহণ করেন। তিনি ১৯৯১ সালের রাষ্ট্রপতি নির্বাচনে তৎকালীন বিরোধী দল বাংলাদেশ আওয়ামী লীগ মনোনীত প্রার্থী ছিলেন এবং তৎকালীন ক্ষমতাসীন বিএনপির প্রার্থী আবদুর রহমান বিশ্বাসের নিকট পরাজিত হন।

## রচনাবলী

## পুরস্কার ও সম্মাননা

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বিচারপতি বদরুল হায়দার চৌধুরী - বাংলাপিডিয়া

বিষয়শ্রেণী:১৯২৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
ফজলে কাদেরী মোহাম্মদ আবদুল মুনিম

**বিচারপতি ফজলে কাদেরী মোহাম্মদ আবদুল মুনিম** (১ ডিসেম্বর ১৯২৪ - ১ ফেব্রুয়ারি ২০০১) বাংলাদেশের একজন প্রখ্যাত আইনবিদ এবং ৪র্থ প্রধান বিচারপতি। তিনি সংক্ষেপে **এফ. কে. এম. এ. মুনিম** নামেই অধিক পরিচিত ছিলেন।

## জন্ম ও পারিবারিক পরিচিতি
এফ. কে. এম. এ. মুনিমের জন্ম ১৯২৪ সালের ১ ডিসেম্বর তারিখে ঢাকা বিক্রমপুর অর্থাৎ আধুনা মুন্সিগঞ্জের সিরাজদিখান উপজেলার জৈনসার ইউনিয়নের খিলগাও গ্রামে জন্মগ্রহণ করেন যা তৎকালীন ব্রিটিশ রাজের নিয়ন্ত্রণাধীন ঢাকা জেলায়। ছিল।

## শিক্ষাজীবন
তিনি ১৯৫৮ সালে যুক্তরাজ্যের লন্ডন বিশ্ববিদ্যালয় থেকে এল.এল.এম. এবং ১৯৬০ সালে আইন শাস্ত্রে পিএইচ.ডি. ডিগ্রি অর্জনের পাশাপাশি লিংকনস্‌-ইন থেকে ১৯৫৯ সালে বার আ্যট ল' ডিগ্রি লাভ করেন।

## কর্মজীবন
বিচারপতি মুনিম ১৯৫১ সালে ঢাকা হাইকোর্টে আইন ব্যবসায় শুরু করেন; তবে কিছুদিন পরই উচ্চ শিক্ষার্থে যুক্তরাজ্যে গমন করেন।

বাংলাদেশ স্বাধীন হওয়ার পর বিচারপতি মুনিম হাইকোর্টে বিচারক হিসাবে নিয়োগ পান। সংবিধান সংশোধনীর মাধ্যমে ১৯৭৩ সালের ২০ জুলাই *আন্তর্জাতিক অপরাধসমূহ (ট্রাইব্যুনালস) আইন-১৯৭৩* পাস হয়, যা প্রণয়নের জন্য ১৯৭২ সালে তৎকালীন আইনমন্ত্রী ড. কামাল হোসেন বঙ্গবন্ধুর নির্দেশে একটি সেল গঠন করেন যার অন্যতম সদস্য ছিলেন বিচারপতি এফ. কে. এম. এ. মুনিম।

১৯৮২ সালের ১১ এপ্রিল তারিখে বিচারপতি কামালউদ্দিন হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে ফজলে কাদেরী মোহাম্মদ আবদুল মুনিমকে নিয়োগ প্রদান করলে তিনি ১৯৮২ সালের ১২ এপ্রিল তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩০ নভেম্বর তারিখে ঐ পদ হতে অবসর গ্রহণ করেন।

বিচারপতি এফ. কে. এম. এ. মুনিম ছিলেন বাংলাদেশ আইন কমিশনের প্রথম চেয়ারম্যান। তিনি ১৯৯৬ সালের ৬ আগস্ট চেয়ারম্যান হিসাবে নিযুক্ত হন; তবে ১৯৯৭ সালের ৩১ ডিসেম্বর স্বাস্থ্যগত কারণে পদত্যাগ করেন।

## রচনাবলী
তিনি দুটি গ্রন্থ রচনা করেন:
* Rights of Citizens under the Constitution and Law - (১৯৭৫)
* Legal Aspects of Martial Law - (১৯৮৯)

## আরও দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বিচারপতি ফজলে কাদেরী মোহাম্মদ আবদুল মুনিম - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯২৪-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
এ. টি. এম. আফজাল

**বিচারপতি এ. টি. এম. আফজাল** (জন্ম: ১ জুন ১৯৩৪) বাংলাদেশের একজন প্রখ্যাত আইনবিদ এবং ৮ ম প্রধান বিচারপতি।

## জন্ম ও পারিবারিক পরিচিতি
এ. টি. এম. আফজালের জন্ম ১৯৩৪ সালের ১ জুন তারিখে। তার পিতার নাম তাজউদ্দিন আহমেদ; তিনি দিনাজপুর জেলার প্রখ্যাত আইনজীবী ছিলেন।

## শিক্ষাজীবন
বিচারপতি আফজাল দিনাজপুর জিলা স্কুল থেকে ১৯৪৯ সালে প্রথম বিভাগে ম্যাট্রিকুলেশন ও ১৯৫২ সালে ঢাকা কলেজ থেকে প্রথম বিভাগে ইন্টারমিডিয়েট পরীক্ষায় উত্তীর্ণ হয়ে ঢাকা বিশ্ববিদ্যালয় থেকে ১৯৫৬ সালে স্নাতক ও ১৯৬০ সালে এল.এল.বি. ডিগ্রী লাভ করেন।

## কর্মজীবন
১৯৬০ সালে আইনজীবী হিসেবে ঢাকা হাইকোর্টে যোগ দেয়া এ. টি. এম. আফজাল ১৯৭৭ সালে হাইকোর্টের বিচারপতি হিসেবে নিয়োগ লাভ করেন এবং ১৯৮৫ সালে আপীল বিভাগের বিচারপতি নিযুক্ত হন।

১৯৯৫ সালের ৩০ এপ্রিল তারিখে বিচারপতি মুহাম্মদ হাবিবুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৮তম প্রধান বিচারপতি হিসাবে এ. টি. এম. আফজালকে নিয়োগ প্রদান করেন এবং তিনি ১৯৯৫ সালের ১ মে তারিখে প্রধান বিচারপতি হিসাবে শপথ গ্রহণ করেন ও ১৯৯৯ সালের ৩১ মে তারিখে ৬৫ বছর পূর্ণ হওয়ায় অবসর গ্রহণ করেন।

প্রধান বিচারপতির পদ থেকে অবসর গ্রহণের পর তিনি বাংলাদেশ আইন কমিশনের চেয়ারম্যান হিসাবেও দায়িত্ব পালন করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:দিনাজপুর জিলা স্কুলের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিনাজপুর জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর

অস্ট্রেলিয়া ক্রিকেট দল জুন থেকে সেপ্টেম্বর, ২০১৫ সাল পর্যন্ত ইংল্যান্ড সফর করে। এ সফরে দলটি পাঁচ টেস্টের সিরিজ, পাঁচটি একদিনের আন্তর্জাতিক ও একটি টুয়েন্টি২০ আন্তর্জাতিকে ইংল্যান্ড দলের বিপক্ষে প্রতিদ্বন্দ্বিতায় অবতীর্ণ হয়। তন্মধ্যে টেস্ট সিরিজটি অ্যাশেজ সিরিজের অংশ ছিল। ইংল্যান্ডে অবস্থানকালে দলটি কাউন্টি ক্রিকেট দলের বিপক্ষে দুইটি চারদিনের ও দুইটি তিনদিনের প্রথম-শ্রেণীর ক্রিকেটে অংশ নেয়। এরপর বেলফাস্টে স্বাগতিক আয়ারল্যান্ডের বিপক্ষে একমাত্র ওডিআইয়ে মুখোমুখি হয় অস্ট্রেলীয় দল।

## ইংল্যান্ড

## দলীয় সদস্য

## প্রস্তুতিমূলক খেলা
### প্রথম-শ্রেণী: কেন্ট ব অস্ট্রেলিয়া একাদশ

### প্রথম-শ্রেণী: এসেক্স ব অস্ট্রেলিয়া একাদশ

### প্রথম-শ্রেণী: ডার্বিশায়ার ব অস্ট্রেলিয়া একাদশ

### প্রথম-শ্রেণী: নর্দাম্পটশায়ার ব অস্ট্রেলিয়া একাদশ

## টেস্ট সিরিজ

### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## টি২০আই সিরিজ
### একমাত্র টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## আয়ারল্যান্ড

### দলীয় সদস্য

### ওডিআই সিরিজ
#### একমাত্র ওডিআই

## সম্প্রচার ব্যবস্থা

## তথ্যসূত্র

## বহিঃসংযোগ
* ESPNcricinfo.com-এ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর, ২০১৫ 

বিষয়শ্রেণী:২০১৫-এ ইংরেজ ক্রিকেট
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর
কামালউদ্দিন হোসেন

**বিচারপতি কামালউদ্দিন হোসেন** (৩১ মার্চ ১৯২৩ - ২১ আগস্ট ২০১৩) বাংলাদেশের একজন প্রখ্যাত আইনবিদ এবং ৩য় প্রধান বিচারপতি। তিনি বাংলাদেশ আইন সংস্কার কমিটির প্রথম চেয়ারম্যান হিসাবেও দায়িত্ব পালন করেন।

## জন্ম ও পারিবারিক পরিচিতি
কামালউদ্দিন হোসেন ১৯২৩ সালের ৩১ মার্চ তারিখে সোনাপুর গ্রাম, সুধারাম উপজেলা, নোয়াখালী জেলা জন্মগ্রহণ করেন।

## শিক্ষাজীবন
কামালউদ্দিন হোসেন ১৯৪৫ সালে কলকাতা থেকে স্নাতক ডিগ্রি অর্জন করেন। ১৯৪২ সালে বালিগঞ্জ গভর্নমেন্ট স্কুল থেকে প্রবেশিকা পরীক্ষায় উত্তীর্ণ হন। 

## কর্মজীবন
কামালউদ্দিন হোসেন ১৯৬৮ সালে পূর্ব পাকিস্তান হাইকোর্টে ডেপুটি অ্যাটর্নি জেনারেল হিসাবে এবং ১৯৬৯ সালে হাইকোর্ট বিভাগের বিচারক হিসাবে নিয়োগ পান।

১৯৭৪ সালে বাংলাদেশ আইন সংস্কার কমিটি গঠিত হলে বিচারপতি কামালউদ্দিন হোসেন সেটির প্রথম চেয়ারম্যান হিসাবে নিয়োগ লাভ করেন।
 
১৯৭৮ সালের ৩১ জানুয়ারি তারিখে বিচারপতি সৈয়দ এ. বি. মাহমুদ হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৩য় প্রধান বিচারপতি হিসাবে কামালউদ্দিন হোসেনকে নিয়োগ প্রদান করেন এবং তিনি ১৯৭৮ সালের ১ ফেব্রুয়ারি তারিখে প্রধান বিচারপতি হিসাবে শপথ গ্রহণ করেন ও ১৯৮২ সালের ১১ এপ্রিল তারিখে তৎকালীন সামরিক সরকার তাকে প্রধান বিচারপতির পদ হতে জোর পূর্বক অপসারণ করে।

তিনি ১৯৯৮ সালে বাংলাদেশ আইন কমিশনের চেয়ারম্যান হন এবং ২০০১ সালে উক্ত পদ হতে অবসরে গ্রহণ করেন।
 
 কামালউদ্দিন হোসেন জাতীয় শিশু সংগঠন ‘বঙ্গবন্ধু শিশু কিশোর মেলা’র প্রতিষ্ঠাতা প্রধান উপদেষ্টা। এই সংগঠনে পাঠাগার স্থাপনে গুরুত্বপূর্ণ অবদান রাখেন তিনি। শিশুদের মানসিক বিকাশে বই পড়ার গুরুত্ব আরোপ করে সংগঠনের কেন্দ্রীয় ও শাখাসমূহে পাঠাগার স্থাপনের পরামর্শ দেন। তাঁর ঐকান্তিক সহযোগিতা ও  পরামর্শে সংগঠনের  প্রতিষ্ঠালগ্নে স্বলপরিসরে  বঙ্গবন্ধু শিশু কিশোর মেলার   পাঠাগার গড়ে উঠে।

## রচনাবলী

## পুরস্কার ও সম্মাননা

## মৃত্যু
ক্যান্সারে আক্রান্ত হয়ে বিচারপতি কামালউদ্দিন চিকিৎসাধীন অবস্থায় ২০১৩ সালের ২১ আগস্ট বুধবার ভোর ৪টা ৫৫ মিনিটে বাংলাদেশের রাজধানী ঢাকার ইউনাইটেড হাসপাতালে ৯০ বছর বয়সে মৃত্যুবরণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯২৩-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:কলকাতার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:কলকাতার আইনজীবী
সাইফুদ্দিন

**সাইফুদ্দিন আহমেদ** (১৯২৭ - ২৭ সেপ্টেম্বর ২০১০) যিনি শুধু **সাইফুদ্দিন** নামে অধিক পরিচিত একজন বাংলাদেশী চলচ্চিত্র অভিনেতা ছিলেন।  এছাড়া তিনি নিয়মিত টেলিভিশন নাটকেও অভিনয় করেছেন। তিনি মূলত একজন কৌতুক অভিনেতা হিসেবে পরিচিত ছিলেন।  ১৯৫৬ সালে আব্দুল জব্বার খান নির্মিত তৎকালীন পূর্ব পাকিস্তানের প্রথম বাংলা ও সবাক চলচ্চিত্র *[[মুখ ও মুখোশ]]* চলচ্চিত্রে অভিনয়ের মাধ্যমে তার অভিনেতা হিসেবে অভিষেক ঘটে।  তিনি ষাটের দশক থেকে নব্বইয়ের দশক পর্যন্ত চলচ্চিত্রে নিয়মিত ছিলেন। এসময় তিনি প্রায় চারশত চলচ্চিত্রে অভিনয় করেছেন। তার অভিনীত চলচ্চিত্রের মধ্যে *[[মুখ ও মুখোশ]]* (১৯৫৬), *চাওয়া পাওয়া* (১৯৬৭), *আঁকাবাঁকা* (১৯৭০), *ময়নামতি* (১৯৬৯), *এতটুকু আশা* (১৯৬৮), *[[নীল আকাশের নিচে]]* (১৯৬৯), *জল ছবি* (১৯৭১), *মধু মিলন* (১৯৭০), *বধু বিদায়* (১৯৭৮), *আরাধনা* (১৯৭৯), *সুন্দরী* (১৯৭৯), *শহর থেকে দূরে* (১৯৭৯), *শেষ উত্তর* (১৯৮০),  *[[বড় ভাল লোক ছিল]]* (১৯৮২), *চন্দ্রনাথ* (১৯৮৪), *দহন* (১৯৮৫) ও *[[বেদের মেয়ে জোসনা]]* (১৯৮৯) উল্লেখযোগ্য।

১৯৭৯ সালে সাইফুদ্দিন *সুন্দরী* চলচ্চিত্রে অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। ২০১০ সালের ২৭ সেপ্টেম্বর এ অভিনেতা মারা যান।

## প্রথম জীবন
সাইফুদ্দিন ১৯২৭ ভারতের আসাম রাজ্যের ধুবড়ী জেলায় জন্মগ্রহণ করেন।

## কর্ম জীবন
### চলচ্চিত্রে আগমন ও অভিনয়

## চলচ্চিত্রের তালিকা
### অভিনীত চলচ্চিত্র

## পুরস্কার ও সম্মাননা
সাইফুদ্দিন ১৯৭৯ সালে সুন্দরী চলচ্চিত্রে অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন।

## ব্যক্তিগত জীবন
সাইফুদ্দিন সুফিয়া বেগম এর সাথে বিবাহ বন্ধনে আবদ্ধ হন। তাদের পরিবারে এক ছেলে ও তিনি মেয়ে। চলচ্চিত্র পরিচালক আবদুল জব্বার খান সম্পর্কে তার ভগ্নিপতি ছিলেন।

## মৃত্যু
সাইফুদ্দিন ২০১০ সালের ২৭ সেপ্টেম্বর ঢাকার সম্মিলিত সামরিক হাসপাতালের নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় মৃত্যুবরণ করেন।  তাকে ঢাকার বনানী কবরস্থানে দাফন করা হয়। 

## আরও দেখুন
*আব্দুল জব্বার খান
*আমিনুল হক
*ইনাম আহমেদ

## তথ্যসূত্র

## বহিঃসংযোগ
* 

বিষয়শ্রেণী:১৯২৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:বাঙালি মুসলিম
বিষয়শ্রেণী:বাংলাদেশী কৌতুকাভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:বাংলাদেশী মুসলিম
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বনানী কবরস্থানে সমাধিস্থ